CELEX: 32010R0353
Language: et
Date: 2010-04-23 00:00:00
Title: Komisjoni määrus (EL) nr 353/2010, 23. aprill 2010 , millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [ Mirabelles de Lorraine (KGT)]

24.4.2010   
            
            
               ET
            
            
               Euroopa Liidu Teataja
            
            
               L 104/45
            
         KOMISJONI MÄÄRUS (EL) nr 353/2010,
   23. aprill 2010,
   millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Mirabelles de Lorraine” (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 9 lõike 2 teist lauset,
   ning arvestades järgmist:
   
               (1)
            
            
               Määruse (EÜ) nr 510/2006 artikli 9 lõike 1 esimese lõigu kohaselt vaatas komisjon läbi Prantsusmaa taotluse, millega soovitakse saada heakskiit komisjoni määruse (EÜ) nr 1107/1996 (2) alusel registreeritud kaitstud geograafilise tähise „Mirabelles de Lorraine” spetsifikaadi üksikasjade muudatustele.
            
         
               (2)
            
            
               Taotluse eesmärk on muuta spetsifikaati, et lisada sellesse sügavkülmutatud mirabellid. Samuti on tehtud mõned muud muudatused, eelkõige päritolutõendi ja märgistamise osas.
            
         
               (3)
            
            
               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetlust kohaldamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud geograafilise tähise „Mirabelles de Lorraine” (Lorraine'i mirabellid) spetsifikaati muudetakse käesoleva määruse I lisa kohaselt.
   Artikkel 2
   Spetsifikaadi põhielemente sisaldav koonddokument on esitatud käesoleva määruse II lisas.
   Artikkel 3
   Käesolev määrus jõustub 20. päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. aprill 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 93, 31.3.2006, lk 12.
   
      (2)  EÜT L 148, 21.6.1996, lk 1.
   
      I LISA
      Kaitstud geograafilise tähise „Mirabelles de Lorraine” spetsifikaadis on heaks kiidetud järgmised muudatused:
      
         Kirjeldus
      
      
                  (1)
               
               
                  Lisatakse järgmine lõik: „Toode võib olla pakendatud, värske või sügavkülmutatud. Värske mirabell on mõeldud söögiviljaks või tööstustooraineks. Sügavkülmutatud mirabellid leiavad kasutust tööstustoorainena või müüakse tarbijale ning võivad esineda mitmel kujul:
                  
                              (a)
                           
                           
                              tervelt, kiviga;
                           
                        
                              (b)
                           
                           
                              tervelt, kivita;
                           
                        
                              (c)
                           
                           
                              poolitatult, kivita.”
                           
                        
            
                  (2)
               
               
                  Toote kirjeldust on täpsustatud, kirjeldades selle eri kasutusvaldkondi ja võimalikke kujusid.
               
            
                  (3)
               
               
                  Lisatakse järgmine lõik: „Toote omadused peavad iga kategooria puhul vastama kehtivatele normidele.”
               
            
                  (4)
               
               
                  Lisatud on tabel, milles on määratud kindlaks toote füüsikalis-keemilised omadused.
                  
                               
                           
                           
                              „Mirabelles de Lorraine”
                           
                        
                              Omadused
                           
                           
                              Vilja läbimõõt ≥ 22 mm
                              Söögiviljaks kasutatakse ainult I kategooriat
                              Tööstustoorainena kasutamiseks on kehtestatud normid.
                              Värvus ≥ 4 (5. lisas esitatud AREFE värviskaala järgi)
                              Keskmine suhkrusisaldus söögivilja puhul ≥ 16° Brixi juures ja tööstustoorainena kasutamisel ≥ 15° Brixi juures (leotamismeetodil)
                           
                        
            
         Päritolutõend
      
      
                  (1)
               
               
                  Tekst „iga partii puhul kannavad taotlejate rühma kuuluvad ettevõtjad registrisse partii lähteettevõtja, koguse, pakendamisviisi ja sihtkoha” asendatakse järgmisega „iga partii puhul tagavad taotlejate rühma kuuluvad ettevõtjad partii jälgitavuse kõikides etappides, nii et on võimalik kindlaks teha partii päritolu, selle kogus, pakendamisviis ja sihtkoht”.
               
            
                  (2)
               
               
                  Jäetakse välja järgmised punktid:
                  
                              (a)
                           
                           
                              „kinnitus toote nimetusele osutava kilepakendi, ümbrisriba, etiketi või kleebise trükkimise ja kasutamise kohta;
                           
                        
                              (b)
                           
                           
                              taotlejate rühma tunnusega etikette, ümbrisribasid ja kleebiseid kajastava laoarvestuse koopia.”
                           
                        
            
                  (3)
               
               
                  Lisatakse järgmised lõigud:
                  
                              (a)
                           
                           
                              „Pärast pakendamist varustatakse söögivilja puhul iga pakend ja tööstustoorainena kasutamise puhul iga kaubaalus koodiga, mis annab teavet tootmisahela eelnenud etappide kohta (kood võib vastata tootmisdokumentide või kaubaaluse dokumentide numbrile).
                           
                        
                              (b)
                           
                           
                              Kauba lähetamisel märgitakse tootmisdokumentidesse lähetamise kuupäev ja saaja nimi.”
                           
                        
            
         Tootmismeetod
      
      
                  (1)
               
               
                  Pinnasetüübi kirjeldust täpsustatakse sõnadega „45 % peenosakesi suurusega alla 20 mikromeetri (savi ja peene tolmu segu)”.
               
            
                  (2)
               
               
                  Lõigust 4.4.2 jäetakse välja järgmine osa: „(…) tõenäoliselt mõjutab kliima toote kvaliteeti. Kõnealust seost pinnase, kliima ja kvaliteedi vahel uurib praegu Ida-Prantsusmaa piirkondlik sordiaretusselts AREFE. Eksperimendi käigus on juba 6 aastat uuritud 20 viljapuuaeda ning lõplikud tulemused tehakse teatavaks kolme aasta jooksul.”
               
            
                  (3)
               
               
                  Jäetakse välja viide puuviljaaedade uuendamist käsitlevatele piirkondliku spetsifikaadi sätetele.
               
            
                  (4)
               
               
                  Jäetakse välja säte sügisese lehtede analüüsi kohta.
               
            
                  (5)
               
               
                  Jäetakse välja säte, millega on kehtestatud minimaalne istutamistihedus 150 puud hektari kohta.
               
            
                  (6)
               
               
                  Muudetakse küpsusastme analüüsimise kriteeriume.
               
            
                  (7)
               
               
                  Hunteri A värviskaalalt minnakse üle AREFE värviskaalale.
               
            
                  (8)
               
               
                  Viide magususe ja happesuse suhtele (≥ 4) asendatakse viitega suhkrusisaldusele (≥ 15° Brixi juures).
               
            
                  (9)
               
               
                  Selgitatakse temperatuuride summat: „vähemalt 1 750 °C-ne temperatuuride summa F2 etapis (6. lisa küpsusastme määramise kohta). Igapäevast keskmiste temperatuuride liitmist alustatakse siis, kui 50 % õitest on avanenud. Kogemus on näidanud, et sort Mirabelle 1510 saavutab küpsuse umbes 1 850 °C juures. Varajased sordid saavutavad küpsuse umbes 1 750 °C juures.”
               
            
                  (10)
               
               
                  Lisatakse sügavkülmutamist käsitlev lõik: „Erinevalt külmutamisest võimaldab sügavkülmutamise tehnoloogia toodet intensiivselt jahutada, viies selle temperatuuri väga kiiresti kuni – 18 °C-ni. Mida kiiremini jahutamine toimub, seda paremad on toote organoleptilised omadused. Sellise säilitusmeetodi kasutamise korral säilivad käesoleva kaitstud geograafilise tähise alla kuuluvate mirabellide organoleptilised omadused ja kvaliteet. Sügavkülmutamisel on näiteks järgmised selged eelised:
                  
                              (a)
                           
                           
                              organoleptilised eelised (välimus, konsistents, maitse). Sügavkülmutamine on ainus säilitusmeetod, mis võimaldab säilitada kõik värskelt korjatud viljade organoleptilised omadused algses olekus;
                           
                        
                              (b)
                           
                           
                              toiteväärtusega seotud eelised. Sügavkülmutamise protsess ei mõjuta toiduaine toiteväärtust. Sügavkülmas hoitav toiduaine püsib oma algses olekus;
                           
                        
                              (c)
                           
                           
                              mikrobioloogilised eelised. Temperatuuril alla – 18 °C ei saa mikroorganismid enam edasi areneda. Nende paljunemist takistab ka vee täielik puudumine (mis muutub väga kiiresti jääks).”
                           
                        
            
                  (11)
               
               
                  Tekst „viljade tootmine, pakendamiseelne ladustamine ja pakendamine toimub nimetatud piirkonnas” asendatakse järgmisega „värskete viljade puhul toimuvad kõik etapid (tootmine, sorteerimine, mõõtmine, pakendamine) geograafilises piirkonnas. Sügavkülmutatud viljade puhul toimub geograafilises piirkonnas tootmine, sorteerimine, mõõtmine, kividest puhastamine ja sügavkülmutamine”.
               
            
         Märgistus
      
      Märgistus viiakse kooskõlla muutustega õigusaktides.
      
         Muu
      
      Taotlejate rühm ja selle koosseis:
      AIAList saab AMDL.
      Jäetakse välja esimehe nimi.
      Jäetakse välja ettevõtjate nimed.
      Lisatakse taotlejate rühma eesmärki ja toimimise korda käsitlevad märked.
      Taotlejate rühma põhikirjast tulenevalt täpsustatakse rühma toimimise korda ja selle rolli kvaliteedi kontrollimisel.
      Toote klassi ajakohastatakse vastavalt määrusele (EÜ) nr 1898/2006.
   
   
      II LISA
      
         KOONDOKUMENT
      
      Nõukogu määrus (EÜ) nr 510/2006 geograafiliste tähiste ja päritolunimetuste kaitse kohta
      „MIRABELLES DE LORRAINE”
      EÜ nr: FR-PGI-0117-0194-10.12.2007
      
         KGT (X) KPN ( )
      
      1.   Toote nimetus
      
      „Mirabelles de Lorraine”
      2.   Liikmesriik või kolmas riik
      
      Prantsusmaa
      3.   Põllumajandustoote või toidu kirjeldus
      
      3.1.   Toote liik
      
      
                  Klass 1.6
               
               
                  puu- ja köögiviljad
               
            3.2.   Punktis 1 esitatud nimetusega tähistatava toote kirjeldus
      
      Väike (läbimõõt > 22 mm) lahtise luuga ümar vili, mis on küpsena kollane või kuldne. Söögivilja puhul on keskmine suhkrusisaldus 16° Brixi juures ja tööstustoorainena kasutamisel 15° Brixi juures. Värvus vastab AREFE skaalal näitajale 4. Vili on kloonitud sortidest „Mirabelles de Nancy” ja „Mirabelles de Metz”, mis on kantud 1961. aastal ametlikku sordiregistrisse numbrite 91 291 ja 91 290 all (roosõieliste sugukond, liik prunus insititia).
      Vili võib olla värske või sügavkülmutatud (terve ja kiviga, terve ja kivita või poolitatud ja kivita).
      3.3.   Tooraine (üksnes töödeldud toodete puhul)
      
      —
      3.4.   Sööt (üksnes loomse päritoluga toodete puhul)
      
      —
      3.5.   Tootmise erietapid, mis peavad toimuma määratletud geograafilises piirkonnas
      
      Värskete viljade puhul toimub kogu tootmine, sorteerimine, mõõtmine ja pakendamine geograafilises piirkonnas.
      Sügavkülmutatud viljade puhul toimub geograafilises piirkonnas üksnes tootmine, sorteerimine, mõõtmine, kividest puhastamine ja sügavkülmutamine.
      Viilutamise, riivimise, pakendamise jm kohta kehtivad erieeskirjad.
      Kuna tegu on õrna tootega, mis võib veo käigus kahjustuda, pakendatakse värsked viljad geograafilises piirkonnas.
      Pakendamisena käsitatakse toote pakendamist, kaubaalusele panemist ja sügavkülmutamist.
      3.6.   Erieeskirjad märgistamise kohta
      
      „Mirabelles de Lorraine”
      Toote sertifitseerimise asutuse nimi ja aadress
      Märgistus „KGT” ja/või ühenduse logo
      4.   Geograafilise piirkonna täpne määratlus
      
      Toote geograafiline piirkond hõlmab kõiki Meuse'i, Meurthe-et-Moselle'i, Moselle'i ja Vosges'i departemangude kommuune.
      Kaitstud geograafilist tähist „Mirabelles de Lorraine” võib ainult kasutada viljade puhul, mis pärinevad kirjeldatud piirkonnas asuvatest viljapuuaedadest.
      5.   Seos geograafilise piirkonnaga
      
      5.1.   Geograafilise piirkonna eripära
      
      Lorraine'i piirkond sobib mirabellikasvatuseks ideaalselt, sest sellele on iseloomulik savi- ja lubjarikas (magneesiumoksiid ja potas) pinnas. Lorraine'i mirabelliaedade pinnasest moodustavad 45 % peenosakesed suurusega alla 20 mikromeetri (savi ja peene tolmu segu).
      5.2.   Toote eripära
      
      Toode pärineb kahest kohalikust sordist: „Mirabelles de Nancy” ja „Mirabelles de Metz”.
      Toote eripära tuleneb tootmisprotsessist. Selleks et viljadele oleksid tagatud parimad kasvutingimused, ei tohi istutamistihedus ületada 400 puud hektari kohta ning vili tuleb koristada lühikese aja jooksul, mil see saavutab optimaalse küpsusastme (umbes 6 nädalat augusti algusest kuni septembri keskpaigani). Eesmärgiks on kollane ja magus vili, mis erineb muudes piirkondades kasvatatavatest rohelistest ja hapukatest mirabellidest.
      5.3.   Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel
      
      Seos geograafilise päritoluga põhineb toote mainel, mis tuleneb toote olulisusest kohalikus kokakunstis ja toote mainimisest kirjalikes allikates, eelkõige 16. sajandist pärinevates ürikutes.
      Tarbijate poolehoiust annavad lisaks tunnistust veel tänapäevalgi toimuvad traditsioonilised pidustused. Lorraine'is toodetakse 70–80 % värsketest mirabellidest Prantsusmaal.
      Olulise osa tootmistegevusest moodustab traditsioonilistele töötlusviisidele toetuv keediste, küpsetiste ja puuviljakonservide valmistamine. Mirabellidel põhinevate retseptide arvukus Lorraine'is näitab, et toode ei ole populaarne üksnes söögiviljana.
      
         Viide spetsifikaadi avaldamisele:
      
      http://www.inao.gouv.fr/repository/editeur/pdf/CDC-IGP/CDC-mirabelle-de-Lorraine.pdf